*cid:image004.png@01D76CE6.BC58C0D0***ข่าวประชาสัมพันธ์**

**เอสซีจีคว้ารางวัลธุรกิจคาร์บอนต่ำและยั่งยืนระดับโดดเด่น ประจำปี 2565**

**เอสซีจี** โดย **นายมงคล เฮงโรจน์โสภณ ประธานคณะกรรมการการเปลี่ยนแปลงสภาพภูมิอากาศและพลังงาน เอสซีจี** และประธานเจ้าหน้าที่สายงานปฏิบัติการ และรองผู้จัดการใหญ่ สายธุรกิจโอเลฟินส์ ประเทศไทย บริษัท เอสซีจี เคมิคอลส์ จำกัด(มหาชน) SCGC รับรางวัลธุรกิจคาร์บอนต่ำและยั่งยืนในระดับ “โดดเด่น” ประจำปี 2565 (ระดับสูงสุด) จัดขึ้นโดยองค์กรบริหารก๊าซเรือนกระจก (องค์การมหาชน) หรือ อบก. โดยได้รับโล่ประกาศเกียรติคุณ จากนายเกียรติชาย ไมตรีววงษ์ ผู้อำนวยการ อบก. ซึ่งรางวัลนี้มอบให้กับองค์กรธุรกิจที่มีการดำเนินงานด้านการบริหารจัดการและลดการปล่อยก๊าซเรือนกระจก สอดคล้องกับเป้าหมายการพัฒนาที่ยั่งยืนของประเทศ

รางวัลดังกล่าวสะท้อนถึงความมุ่งมั่นของเอสซีจีในการดำเนินการตามแนวทาง ESG 4 Plus “มุ่ง Net Zero by 2050 – Go Green – Lean เหลื่อมล้ำ – ย้ำร่วมมือ” โดยเอสซีจีได้ดำเนินการจัดทำ Net Zero Transition (การเปลี่ยนผ่านธุรกิจสู่เป้าหมายลดก๊าซเรือนกระจกสุทธิเป็นศูนย์) อย่างต่อเนื่องและมีผลเป็นรูปธรรม อาทิ **การปรับปรุงกระบวนการผลิตด้วยการเพิ่มสัดส่วนพลังงานสะอาดและพลังงานทดแทน** เช่น พลังงานชีวมวล (Biomass) จากวัสดุเหลือใช้ทางการเกษตรและเชื้อเพลิงจากขยะ RDF พลังงานแสงอาทิตย์ (Solar Energy) รวมถึง**การพัฒนานวัตกรรมผลิตภัณฑ์รักษ์โลก ฉลาก** **SCG Green Choice** ลดการใช้ทรัพยากรธรรมชาติ ช่วยประหยัดพลังงานและส่งเสริมสุขอนามัยที่ดี ซึ่งถือเป็นบริษัทเอกชนรายแรกๆในไทยที่ออกฉลากเพื่อรับรองสินค้าและบริการเพื่อเป็นทางเลือกให้ผู้บริโภคได้มีส่วนร่วมในการรักษาสิ่งแวดล้อมไปด้วยกัน